इससे पहले कई शोधों में कहा गया कि स्त्री और पुरुष के मस्तिष्क में अंतर होता है। यह अंतर उनके जीवन के हर पहलू को प्रभावित करता है, सेक्स संबंधों को भी लेकिन पिछले वर्ष एक अध्ययन ऐसा भी हुआ, जिसने पुराने शोधों को गलत साबित कर दिया। इसमें कहा गया कि स्त्री-पुरुष के मस्तिष्क में कोई फर्क नहीं होता। शोध जो भी बताएं, आम जीवन में हम पाते हैं कि कुछ खास कार्यों को पुरुष बेहतर ढंग से कर पाते हैं तो कुछ को स्त्रियां बेहतर तरीके से कर पाती हैं। एक्सपट्र्स भी मानते हैं कि पुरुषों में सीखने-समझने की क्षमता तो होती है लेकिन वे एक बार में एक कार्य को बेहतर कर पाते हैं, जबकि स्त्रियों की स्मरण-शक्ति, सामाजिक स्किल्स और संवाद-क्षमता अच्छी होती है। इससे उनमें मल्टीटास्किंग और समस्याओं का सही हल ढूंढने जैसी काबिलीयत भी पुरुषों के मुकाबले ज्यादा होती है।